**SÚŤAŽNÉ PODKLADY**

**Predmet zákazky:**

 **„*****Mazací olej pre KGJ Rolls - Royce MP 9350 R-CU*“**

**V Martine, 06/2025**

**ČASŤ 1 - VŠEOBECNÉ INFORMÁCIE**

1. **Identifikácia obstarávateľa**

MH Teplárenský holding, a.s., Turbínová 3, 831 04 Bratislava – mestská časť Nové Mesto

IČO: 36 211 541

Kontaktná osoba:

Ing. Vlado Hamaj - strategický nákupca

+421 905 871 435 / +421 41 5064 169 / vladimir.hamaj@mhth.sk

1. **Predmet zákazky**

Predmetom zákazky je dodávka mazacieho oleja Shell Mysella S5 N 40, pre motory kogeneračnej jednotky Martin Bergen engines B35:40 GAS. Podrobné vymedzenie predmetu zákazky tvorí časť 3 - Opis predmetu zákazky.

1. **Typ zmluvy**

Výsledkom obstarávania bude vystavenie objednávky.

Podrobné vymedzenie zmluvných podmienok tvorí samostatnú časť 5 - Obchodné podmienky.

1. **Obhliadka miesta realizácie zákazky**

N/A

1. **Vysvetľovanie a doplnenie súťažných podkladov**

 V prípade potreby objasniť súťažné podklady, poskytovanie vysvetlení a iné dorozumievanie medzi obstarávateľom a účastníkmi, sa bude uskutočňovať písomnou formou – elektronicky prostredníctvom platformy Proebiz.

 Za včas doručenú požiadavku účastníka o vysvetlenie súťažných podkladov sa považuje požiadavka doručená v písomnej forme najneskôr 3 dni pred uplynutím lehoty na predkladanie ponúk.

 Ak je to nevyhnutné, obstarávateľ môže doplniť informácie uvedené v súťažných podkladoch, ktoré oznámi súčasne všetkým účastníkom najneskôr 2 dni pred lehotou na predkladanie ponúk.

1. **Obsah ponuky**

Ponuka predložená účastníkom musí obsahovať nasledovné doklady a dokumenty preukazujúce splnenie podmienok účasti a požiadaviek obstarávateľa v súťaži:

* 1. Technická špecifikácia oleja.
	2. Potvrdenie výrobcu oleja, že dodávateľ je autorizovaným distribútorom oleja.
	3. Aktuálny výpis zo živnostenského registra, resp. aktuálny výpis z obchodného registra, príp. iný doklad o zapísaní v profesijnom zozname vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka poskytovať požadovaný predmet zákazky.

Dokumenty požadované v bodoch 6.1 až 6.4. účastník nahrá v systéme Proebiz prostredníctvom ikony modrej farby, s názvom "Prílohy".

* 1. Elektronický súhlas s obsahom „Čestné vyhlásenie účastníka", ktoré tvorí prílohu dokumentu Výzva na účasť. Urobíte tak vo voliteľných podmienkach. V prípade nesúhlasu budete zo súťaže vylúčení.
	2. Elektronický súhlas s obsahom „Rámcovej zmluvy“, ktorá tvorí prílohu dokumentu Výzva na účasť. Urobíte tak vo voliteľných podmienkach. V prípade nesúhlasu budete zo súťaže vylúčení.
1. **Predloženie ponuky**

 Účastník predkladá ponuku elektronicky v platforme Proebiz. V prípade ak účastník predloží ponuky iným spôsobom (napríklad poštovou zásielkou, osobne, e-mailom), nebude sa na jeho ponuku prihliadať.

1. **Termín predkladania ponúk**

Lehota na predkladanie ponúk uplynie: **11.6.2025, do 18:00 hod.**

1. **Preskúmanie ponúk**

 Obstarávateľ preskúma, či všetky ponuky spĺňajú požiadavky obstarávateľa a rozhodne, či ponuka:

* obsahuje všetky náležitosti určené v bode 6 tejto časti súťažných podkladov,
* zodpovedá ďalším pokynom a náležitostiam uvedeným v týchto súťažných podkladoch a vo výzve k súťaži.

 Platnou ponukou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami. Ostatné ponuky budú zo súťaže vylúčené.

 Účastníkovi, ktorý nesplní podmienky účasti príp. požiadavky obstarávateľa, obstarávateľ zašle elektronicky oznámenie o vylúčení, s uvedením dôvodov vylúčenia ponuky.

 Účastníkovi, ktorý splnil podmienky účasti a požiadavky obstarávateľa a nebol vylúčený, zašle obstarávateľ elektronicky prostredníctvom platformy Proebiz výzvu na účasť v elektronickej aukcii a pravidlá priebehu elektronickej aukcie (v prípade rozhodnutia o ďalšom pokračovaní súťaže).

1. **Vysvetľovanie ponúk**

 Obstarávateľ môže požiadať elektronicky prostredníctvom platformy Proebiz účastníkov o písomné vysvetlenie ponúk. Nesmie však vyzývať ani prijať ponuku účastníka na zmenu, ktorou by sa ponuka zvýhodnila.

 Obstarávateľ vylúči ponuku účastníka z procesu vyhodnocovania:

* ak neuzná vysvetlenie návrhu ceny alebo vysvetlenie ponuky za dostatočné alebo
* ak účastník neposkytne vysvetlenie návrhu ceny alebo vysvetlenie ponuky v lehote určenej obstarávateľom.

 Účastník bude upovedomený o vylúčení jeho ponuky s uvedením dôvodu vylúčenia elektronicky prostredníctvom platformy Proebiz.

1. **Vyhodnotenie ponúk**

 Obstarávateľ hodnotí tie ponuky, ktoré neboli podľa bodu 9 a 10 zo súťaže vylúčené.

 Pri vyhodnocovaní ponúk postupuje Obstarávateľ len podľa kritéria na vyhodnotenie ponúk súťaže a spôsobom určeným v časti 2 - Kritérium na vyhodnotenie ponúk a spôsob jeho uplatnenia.

1. **Platnosť ponuky**

Lehota viazanosti ponúk je stanovená do 31.7.2025.

1. **Práva obstarávateľa**

Obstarávateľ si vyhradzuje právo:

* v priebehu súťažnej lehoty zmeniť, spresniť, alebo doplniť podmienky zadania, a to písomne vo vzťahu k všetkým účastníkom rovnako,
* súťaž zrušiť,
* odmietnuť všetky ponuky a neuzavrieť zmluvu so žiadnym z účastníkov,
* ďalej rokovať s účastníkmi o ponukovej cene a ďalších podmienkach ponuky,
* ponuky vyhodnocovať v ďalších kolách; **aj formou e-aukcie**.

**ČASŤ 2 – KRITÉRIA NA VYHODNOTENIE PONÚK**

Komisia na vyhodnotenie ponúk porovná a vyhodnotí iba tie ponuky, ktoré sa pre účely týchto súťažných podkladov nepovažujú za neplatné.

Jediným kritériom na vyhodnotenie ponúk je najnižšia cena za dodanie predmetu obstarávania vyjadrená v eurách, s uvedením ceny bez DPH, vypočítaná podľa časti 4 - Spôsob určenia ceny. Poradie účastníkov sa určí porovnaním výšky navrhnutých ponukových cien. Úspešný bude ten účastník, ktorý požaduje za dodanie predmetu obstarávania najnižšiu cenu.

**ČASŤ 3 - OPIS PREDMETU ZÁKAZKY**

Predmetom zákazky je dodávka oleja Shell Mysella S5 N 40, pre kogeneračné jednotky Rolls - Royce MP 9350 R-CU.

Mazací olej zabezpečuje v motore kogeneračnej jednotky lubrikačnú funkciu, tesniacu a teplonosnú, čo je zásadne dôležité pre správnu funkciu motora a teda aj kogeneračnej jednotky.

**Miesto dodania:** MH Teplárenský holding a.s., závod Martin, Robotnícka 17, 036 80 Martin

**Termín realizácie:** dodanie do 31.7.2025, termín bude obstarávateľom upresnený e-mailom minimálne týždeň vopred, podľa prevádzkovej potreby.

**Požadované množstvo:** 10 000 l, dodané v 1 000 l vratných IBC kontajneroch

**Technická špecifikácia:**

|  |  |  |  |  |
| --- | --- | --- | --- | --- |
| **Vlastnosti** |  | **Jednotka** | **Metóda** |  |
| SAE viskozitná trieda |  |   |  | 40 |
| kinematická viskozita | 40°C | mm2/s | ASTMD445/ISO3104 | 122-125 |
| kinematická viskozita | 100°C | mm2/s | ASTMD445/ISO3104 | 13,5-13,8 |
| Hustota | 15°c | kg/m3 | ASTM D4052/ISO3676 | 870-890 |
| Bod vzplanutia (OK) | °C | ASTMD92/ISO2592 | Min 264 |
| Bod tuhnutia |  | °C | ISO 3106 | Min -18 |
| BN |  | mg KOH/G | ASTM D2896 | 4,5-4,6 |
| Sulfátový popol |  | % wt | ISO 3987 | 0,48 |

**Dodacie podmienky:**

Predávajúci je povinný vopred zaslať avízo o zásielke t. j. termín, množstvo a údaje dopravcu meno vodiča a ŠPZ auto cisterny). Súčasťou dodávky musí byť osvedčenie o analýze kvality zásielky, atest, dodací list. Po aktualizácii KBÚ požadujeme doručiť v elektronickej resp. tlačenej forme aktuálnu kartu bezpečnostných údajov s expozičným scenárom v zmysle platnej legislatívy Európskeho parlamentu a rady (ES) REACH, v opačnom prípade bude tovar predávajúcemu vrátený na jeho náklady.

Predávajúci je povinný pri každej dodávke kupujúcemu dodať spolu s olejom bezpečnostný list pre motorový olej v zmysle platnej legislatívy.

**ČASŤ 4 - SPÔSOB URČENIA CENY**

Cena musí byť stanovená v zmysle zákona NR SR č. 18/1996 Z. z. o cenách v znení zákona č.196/2000 Z. z., vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení vyhlášky MF SR č. 375/1999 Z. z.

Účastníkom navrhovaná cena v ponuke a v návrhu zmluvy bude uvedená v eurách bez DPH.

Celková cena podľa súpisu položiek bude zahŕňať všetky náklady a výdavky, ktoré môžu súvisieť s úplnou realizáciou dodávky vrátane dopravných nákladov a ďalších nákladov súvisiacich s dodaním predmetu zákazky, t. j. licenčné poplatky, poistenie, poplatky za vybavenie certifikátov a osvedčení, resp. iných ciel a daní podľa Incoterms.

Cena bude uvedená na parite: DDP Martin, bez DPH

**ČASŤ 5 – OBCHODNÉ PODMIENKY**

Zmluvné podmienky realizácie predmetu zákazky sú stanovené podľa prílohy - "Všeobecné zmluvné podmienky pre nákup MHTH".

Obstarávateľ uzavrie objednávku v lehote viazanosti ponúk.

Cena je konečná, pričom sú v nej zahrnuté všetky náklady súvisiace s dodávkou objednaných materiálov resp. poskytnutím služieb objednávateľovi.